
CAIET DE SARCINI

de delegare a gestiunii delegate prin contract de achiziţie publică de servicii a Serviciului de iluminat public, pentru activitatile de intretinere si reparatii a sistemului de iluminat public,

verificarea/repararea, montarea/demontarea ornamentelor pentru sarbatori

in comuna Stefan Voda, județ Călărași  

   CAPITOLUL I: Obiectul caietului de sarcini 

  ART. 1

     Prezentul caiet de sarcini stabileste conditiile de desfasurare a serviciului de iluminat public, pentru activitatile de intretinere si reparatii a sistemului de iluminat public, verificarea/repararea, montarea/demontarea ornamentelor pentru sarbatori din comuna Stefan Voda, județ Călărași, stabilind nivelurile de calitate si conditiile tehnice necesare functionarii acestui serviciu in conditii de eficienta si

siguranta. Investitiile nu fac parte din prezentul caiet de sarcini.

  ART. 2

  Prezentul caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de desfăşurare a serviciului de iluminat public, indiferent de tipul de gestiune.

  ART. 3

  Caietul de sarcini face parte integrantă din documentaţia necesară desfăşurării activităţilor de realizare a serviciului de iluminat public şi constituie ansamblul cerinţelor tehnice de bază.

  ART. 4

  (1) Prezentul caiet de sarcini conţine specificăţiile tehnice care definesc caracteristicile referitoare la nivelul calitativ, tehnic şi de performanţă, siguranţa în exploatare, precum şi sisteme de asigurare a calităţii, terminologie, simboluri, condiţiile pentru certificarea conformităţii cu standardele specifice sau altele asemenea.

  (2) Specificaţiile tehnice se referă şi la prescripţii de proiectare şi de calcul, la verificarea, inspecţia şi condiţiile de recepţie a lucrărilor, tehnici, procedee şi metode de exploatare şi întreţinere, precum şi la alte condiţii cu caracter tehnic, prevăzute de actele normative şi reglementările specifice realizării serviciului de iluminat public.

  (3) Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi protecţia mediului, care trebuie respectate pe parcursul îndeplinirii şi realizării serviciului de iluminat public.

  ART. 5

  Terminologia utilizată este cea din regulamentul serviciului de iluminat public.

  CAP. II

  Cerinţe organizatorice minimale
  ART. 6

  Operatorii serviciului de iluminat public vor asigura:

a) respectarea legislatiei, normelor, prescriptiilor si regulamentelor privind igiena si protectia muncii, protectia mediului, urmarirea comportarii in timp a sistemului de iluminat public, prevenirea si combaterea incendiilor;

b) exploatarea, intretinerea si reparatia instalatiilor cu personal autorizat, in functie de complexitatea instalatiei si specificul locului de munca;

c) respectarea indicatorilor de performanta si calitate stabiliti prin contractul de executare a lucrarilor.

d) intretinerea si mentinerea in stare de permanenta functionare a sistemelor de iluminat public;

e) cresterea eficientei sistemului de iluminat in scopul reducerii tarifelor, prin reducerea costurilor de productie, a consumurilor specifice de materiale si materii, energie electrica si prin modernizarea acestora;

f) prestarea serviciului de iluminat public din raza unitatii administrativ-teritoriale pentru care are contract de executarea lucrarilor;

g) personal de interventie operativa;

h) conducerea operativa prin dispecer;

i) analiza zilnica a modului in care se respecta realizarea normelor de consum si stabilirea operativa a masurilor ce se impun pentru eliminarea abaterilor, incadrarea in norme si evitarea oricarei forme de risipa;

j) elaborarea programelor de masuri pentru incadrarea in normele de consum de energie electrica si pentru rationalizarea acestor consumuri;

k) statistica incidentelor, avariilor si analiza acestora;

l) instituirea unui sistem de inregistrare, investigare, solutionare si raportare privind reclamatiile facute de beneficiari in legatura cu calitatea serviciilor;

m) lichidarea operativa a incidentelor;

n) functionarea normala a tuturor componentelor sistemului de iluminat public;

o) evidenta orelor de functionare a componentelor sistemului de iluminat public;

p) aplicarea de metode performante de management care sa conduca la functionarea cat mai buna a instalatiilor de iluminat si reducerea costurilor de operare;

r) executarea in bune conditii si la termenele prevazute a lucrarilor de reparatii care vizeaza functionarea economica si siguranta in exploatare;

s) o dotare proprie cu instalatii si echipamente specifice necesare pentru prestarea activitatilor asumate prin contract.

t) alte conditii specifice stabilite de autoritatea administratiei publice locale sau asociatia de dezvoltare comunitara, dupa caz.  

         ART. 7

  Obligaţiile şi răspunderile operatorului sunt cuprinse în contractul de achiziţie publică de servicii.

  ART. 8

(1)Indicatorii de performanta stabilesc conditiile ce trebuie respectate de operatorii serviciului de iluminat public in asigurarii serviciului de iluminat public.

(2)Indicatorii de performanta asigura conditiile pe care trebuie sa le indeplineasca serviciul de iluminat public, avandu-se in vedere:

a) continuitatea din punct de vedere cantitativ si calitativ;

b) adaptarile la cerintele concrete, diferentiate in timp si spatiu, ale comunitatii locale;

c) satisfacerea judicioasa, echitabila si nepreferentiala a tuturor membrilor comunitatilor locale, in calitatea lor de utilizatori ai serviciului;

d) administrarea si gestionarea serviciului in interesul comunitatilor locale;

e) respectarea reglementarilor specifice din domeniul transportului, distributiei si utilizarii energiei electrice;

f) respectarea standardelor minimale privind iluminatul public, prevazute de normele nationale in acest domeniu.

Indicatorii de performanta pentru serviciul de iluminat public sunt specifici pentru

urmatoarele activitati:

- calitatea si eficienta serviciului de iluminat public;

- indeplinirea prevederilor din contract cu privire la calitatea serviciului efectuat;

- mentinerea unor relatii echitabile intre operator si utilizator prin rezolvarea operativa si obiectiva a problemelor, cu respectarea drepturilor si obligatiilor care revin fiecarei parti;

- solutionarea reclamatiilor beneficiarilor referitoare la serviciul de iluminat public; 

- cresterea gradului de siguranta rutiera;

- scaderea infractionalitatii.

In vederea urmaririi respectarii indicatorilor de performanta, operatorul trebuie sa asigure:

- gestiunea serviciului de iluminat public, conform prevederilor contractuale;

- inregistrarea activitatilor privind prestarea, facturarea si incasarea contravalorii serviciului efectuat;

- inregistrarea reclamatiilor si sesizarilor beneficiarilor, organelor de politie si gardienilor publici si solutionarea acestora;

- accesul neingradit al autoritatilor administratiei publice centrale si locale, in conformitate cu competentele si atributiile legale ce le revin, la informatiile necesare stabilirii:

- modului de respectare si de indeplinire a obligatiilor contractuale asumate;

- calitatii si eficientei serviciului furnizat/prestat la nivelul indicatorilor de performanta stabiliti in contractul de delegare a gestiunii si in regulamentul de serviciu;.

- modului de administrare, exploatare, conservare si mentinere in functiune, dezvoltare si/sau modernizare a sistemului public de iluminat din infrastructura edilitar urbana incredintata prin contractul de delegare a gestiunii;

- modului de formare si stabilire a tarifelor pentru serviciul de iluminat public;

- modului de respectare a parametrilor ceruti prin prescriptiile tehnice.

  CAP. III

  Sistemul de iluminat public
  ART. 9

  Operatorul are permisiunea de exploatare, în condiţiile legii, a sistemului de iluminat public, în aria administrativ-teritorială a Comunei Stefan Voda, judet Calarasi.

  ART. 10

  Posturile de transformare care alimentează cu energie electrică instalaţiile de iluminat public şi cele disponibile sunt prezentate în contractul incheiat cu operatorul de distributie al energiei electrice. 

  ART. 11

  Componentele reţelei de distribuţie a energiei electrice care alimentează instalaţiile de iluminat public sunt prezentate în contractul incheiat cu operatorul de distributie al energiei electrice..

  ART. 12

  Planul de situaţie cu amplasarea componentelor sistemului de iluminat.

   ART. 13

  Instalaţiile electrice aferente instalaţiilor de iluminat cu schemele monofilare: branşamente, instalaţii de forţă, instalaţii de legare la pământ, instalaţii de automatizări, măsură şi control, puncte de aprindere etc. sunt prezentate în contractul incheiat cu operatorul de distributie al energiei electrice..

  ART. 14

  Clasificarea căilor de circulaţie şi caracteristicile acestora sunt prezentate în contractul incheiat cu operatorul de distributie al energiei electrice..

  ART. 15

  Inventarul corpurilor de iluminat este prezentat în contractul incheiat cu operatorul de distributie al energiei electrice.

  ART. 16

  Inventarul zonelor de risc, altele decât tunelurile şi podurile este prezentat în contractul incheiat cu operatorul de distributie al energiei electrice.

  ART. 17

  Schemele de acţionare şi de lucru a cascadei pentru conectarea/deconectarea iluminatului: nu este cazul

  ART. 18

  Documentaţia tehnică pentru arterele de circulaţie prevăzute sau nu cu sisteme de iluminat public, cu precizarea categoriei arterei de circulaţie, denumirea arterei/străzii, lungimea acesteia, modul de realizare a iluminatului, tipul reţelei de alimentare, tipul corpurilor de iluminat şi puterea lămpilor utilizate, tipul stâlpilor şi distanţa dintre aceştia, înălţimea de montare a corpurilor de iluminat, tipul armăturilor pentru montarea corpurilor de iluminat, este prezentat în contractul incheiat cu operatorul de distributie al energiei electrice.

  ART. 19

  Caracteristicile sistemul de iluminat destinat punerii în evidenţă a unor monumente de artă sau istorice, ori a unor obiective de importanţă publică sau culturală pentru comunitatea locală, sunt prezentate în contractul incheiat cu operatorul de distributie al energiei electrice.

  
 ART. 20

  Căile de circulaţie destinate traficului pietonal şi/sau cicliştilor sunt prezentate în contractul incheiat cu operatorul de distributie al energiei electrice.

      
 ART. 21

  Parcurile, spaţiile de agrement, pieţele, târgurile şi altele asemenea sunt prezentate în contractul incheiat cu operatorul de distributie al energiei electrice.

  
ART. 22

  În vederea determinării costurilor de exploatare şi a personalului necesar, în caietul de sarcini se vor trece, după caz:

  a) factorul de menţinere va fi de 75% (se va trece valoarea factorului de menţinere. Valoarea stabilită va fi de minim 70%);

  b) descrierea instalaţiilor, starea fizică şi gradul de automatizare a acestora sunt prezentate în contractul incheiat cu operatorul de distributie al energiei electrice.

  c) programele de conectare/deconectare a sistemului de iluminat se vor face prin intermediul echipamentelor cu tehnologie astro, ce se regleaza automat in functie de rasaritul si apusul soarelui astfel incat sa nu se depaseasca 4150 ore /an de functionare a sistemului de iluminat public.

  d) programul de reabilitare şi extindere a sistemului de iluminat public va fi stabilit de catre beneficiar in conformitate cu studiul de oportunitate.

  e) alte date necesare definirii serviciului din punct de vedere al parametrilor instalaţiilor şi cantităţilor, inclusiv elementele de dezvoltare considerate necesare din strategia de dezvoltare.

  
ART. 23

  Prestarea serviciului de iluminat public se va executa astfel încât să se realizeze:

  a) verificarea şi supravegherea continuă a funcţionării reţelelor electrice de joasă tensiune, posturilor de transformare, cutiilor de distribuţie şi a corpurilor de iluminat;

  b) corectarea şi adaptarea regimului de exploatare la cerinţele utilizatorului;

  c) controlul calităţii serviciului asigurat;

  d) întreţinerea tuturor componentelor sistemului de iluminat public;

  e) menţinerea în stare de funcţionare la parametrii proiectaţi a sistemului de iluminat public;

  f) măsurile necesare pentru prevenirea deteriorării componentelor sistemului de iluminat public;

  g) întocmirea sau reactualizarea, după caz, a documentaţiei tehnice necesare realizării unei exploatări economice şi în condiţii de siguranţă;

  h) respectarea instrucţiunilor furnizorilor de echipamente;

  i) funcţionarea instalaţiilor de iluminat, în conformitate cu programele aprobate;

  j) respectarea instrucţiunilor/procedurilor interne şi actualizarea documentaţiei;

  k) respectarea regulamentului de serviciu aprobat de autoritatea administraţiei publice locale sau asociaţia de dezvoltare comunitară, după caz, în condiţiile legii;

  l) funcţionarea pe baza principiilor de eficienţă economică, având ca obiectiv reducerea costurilor specifice pentru realizare a serviciului de iluminat public;

  m) menţinerea capacităţilor de realizare a serviciului şi exploatarea eficientă a acestora, prin urmărirea sistematică a comportării reţelelor electrice, echipamentelor, întreţinerea acestora, planificarea reparaţiilor capitale, realizarea operativă şi cu costuri minime a reviziilor/reparaţiilor curente;

  n) îndeplinirea indicatorilor de calitate ai serviciului prestat, specificăţi în regulamentul serviciului;

  o) încheierea contractelor cu furnizorii de utilităţi, servicii, materiale şi piese de schimb, prin aplicarea procedurilor concurenţiale impuse de normele legale în vigoare privind achiziţiile de lucrări sau de bunuri;

  p) dezvoltarea/modernizarea, în condiţii de eficienţă a sistemului de iluminat public în conformitate cu programele de dezvoltare/modernizare elaborate de către consiliul local, sau cu programele proprii aprobate de autoritatea administraţiei publice locale;

  q) un sistem prin care să poată primi informaţii sau să ofere consultanţă şi informaţii privind orice problemă sau incidente care afectează sau pot afecta siguranţa, disponibilitatea şi/sau alţi indicatori de performanţă ai serviciilor de iluminat;

  r) asigurarea, pe toată durata de executare a serviciului, de personal calificat şi în număr suficient pentru îndeplinirea activităţilor ce fac obiectul serviciului de iluminat public;

  s) urmărirea şi înregistrarea indicatorilor de performanţă aprobaţi pentru serviciul de iluminat public se va face de către operator pe baza unei proceduri specifice;

  ş) instituirea şi aplicarea unui sistem de comunicare cu beneficiarii cu privire la reglementările noi ce privesc serviciul de iluminat public şi modificările survenite la actele normative din domeniu. În termen de 60 de zile calendaristice de la data încredinţării serviciului de iluminat public va prezenta autorităţii administraţiei publice locale modul de organizare a acestui sistem;

  t) informarea utilizatorului şi a beneficiarilor despre planificarea anuală a reparaţiilor/reviziilor ce se vor efectua la sistemul de iluminat public.

Art. 24

Conform comenzilor inaintate de beneficiar catre prestator se vor executa serviciile specificate in anexa nr.1 la Caietul de Sarcini. Oferta financiara depusa conform anexei nr.1 face parte integranta din contractul de servicii.

Delegarea gestiunii din Comuna Stefan Voda, judet Calarasi va avea urmatoarele activitati:

1. intretinerea sistemului de iluminat public — intretinerea iluminatului cailor de circulatie rutiera si pietonala

2. intretinerea iluminatului arhitectural 

3. intretinerea iluminatului ornamental-festiv — iluminare temporara realizata prin montarea, demontarea iluminatului festiv cu ocazia sarbatorilor, cu materialul din stocul comunei sau dupa caz al operatorului economic.

4. asigurarea energiei electrice cu ocazia evenimentelor culturale, sportive, religioase etc. organizate sau sprijinite de Comuna Stefan Voda.

- se va asigura si personal de interventie pe perioada evenimentelor

- se vor asigura dulapuri de distributie a energiei electrice

Operatorul seviciului de iluminat public va realiza:

- gestionarea sistemului de iluminat public si optimizarea consumului de energie electrica

- aducerea sistemului de iluminat public la parametri luminotehnici conform standardului EN-13201

- intretinerea sistemului de iluminat public

- depozitarea deseurilor conform normelor in vigoare

Art. 25

Intretinerea sistemului de iluminat public

Ofertantul castigator va efectua urmatoarele activitati pentru intretinerea sistemului de iluminat public din comuna Stefan Voda:

1. reparatii curente — activitate ce va cuprinde inlocuirea corpurilor defecte, repararea corpurilor defecte, inlocuirea componentelor corpurilor la fata locului, monitorizarea functionarii sistemului de iluminat public.

Ofertantul castigator va monitoriza sistemul de iluminat public, va verifica starea corpurilor de iluminat si va prezenta lunar un raport privind neregularitatile constatate.

Evidenta activitatilor privind serviciile de intretinere si reparatii la sistemul de iluminat se va tine de operator pe baza comenzilor date de beneficiar si care vor fi inregistrate in centralizatoarele de lucrari. Acestea vor fi intocmite lunar de prestator si confirmate de beneficiar.

Decontarea serviciilor prestate se va face lunar conform centralizatoarelor pe baza tarifelor ce vor fi stabilite prin contract.

Tarifele unitare ofertate si acceptate pentru indeplinirea contractului sunt ferme, fixe pe toata perioada derularii acestuia.

Operatorul pe baza centralizatoarelor va intocmi situatia de lucrari si o va prezenta beneficiarului in vederea platii.

Receptia serviciilor se va efectua dupa depunerea situatiei de lucrari, dar verificarea se va efectua pentru fiecare lucrare in aceeasi zi sau ziua urmatoare in prezenta unui reprezentant a beneficiarului.

Serviciile contractate se presteaza si se receptioneaza conform conditiilor impuse de prezentul caiet de sarcini.

Documentele ce stau la baza intocmirii facturii lunare de intretinere si reparatii ale sistemului de iluminat public, se vor prezenta pentru a fi analizate si confirmate de catre autoritatea contractanta.

Prestatorul serviciilor va incasa lunar de la beneficiar in baza contractului de contract de achiziţie publică de servicii, contravaloarea lucrarilor prestate si confirmate de reprezentantul autoritatii.

Pentru toate produsele si echipamentele noi ce vor fi montate se vor prezenta certificate de conformitate si certificate de garantie.

Perioada de garantie a lucrarilor si a echipamentelor va fi minim 24 luni de la receptia acestora.

2. reparatii de interventie - in cazul unor intreruperi neprogramate (intrerupere in functionarea intregului sistem sau intreruperi zonale sau mai multe strazi) se va asigura personal operativ de interventie.

In aceste situatii prestatorul trebuie sa intervina de urgenta si trebuie sa remedieze defectiunea in cel mai scurt timp posibil (maxim 24 ore). Echipa de interventie trebuie sa inceapa lucrarile in maxim 12 ore de la aparitia defectiunii, ori de la momentul primirii instiintarii despre defectiune.

Volumul estimat de reparatii de interventie este prezentat in anexa nr.1 la Caietul de Sarcini.

3. reparatii programate — prevede verificarea racordurilor electrice, curatarea exterioara a aparatelor de iluminat, verificarea orientarii corecte a opticii aparatului de iluminat, verificarea periodica a prizei de impamantare (acolo unde exista), verificarea punctelor de aprindere respectiv alte verificari pentru asigurarea functionalitatii sistemului de iluminat public.

Ofertantul va elabora si va prezenta un program anual pentru efectuarea reparatiilor programate pentru fiecare an in parte. Prezentarea acestui program va avea loc pina la sfarsitul lunii februarie pentru fiecare an.

Volumul estimat de reparatii de interventie este prezentat in anexa nr.1 la Caietul de Sarcini

4. asigurarea iluminatului ornamental festiv — adica montarea si demontarea ornamentelor de iarna, montarea si demontarea dulapurilor mobile de distributie a energiei electrice cu caracter provizoriu cu ocazia sarbatorilor sau a diferitelor evenimente culturale, sportive organizate sau sprijinite de Comuna Stefan Voda, respectiv asigurarea de personal operativ de interventie cu ocazia acestor evenimente.

Operatorul va monta ornamentele din Comunei Stefan Voda.

Volumul estimat de montare demontare ornamentelor de iarna prezentat in anexa nr.1 la Caietul de Sarcini

Operatorul va realiza intretinerea sistemului de iluminat public conform conventiei de lucrari incheiat cu cu E-Distributia Dobrogea.

Monitorizare sistemului de iluminat public (dacă este cazul).

In vederea unei monitorizari cursive a starii sistemului de iluminat public se va folosi un sistem de urmarire si de evidenta computerizata, un program de calcul pentru gestiunea activitatii de intretinere a sistemului de iluminat public din Comuna Stefan Voda.

In cadrul ofertei tehnice se va prezenta manualul de functionare a programului de calcul pentru gestiunea activitatii de intretinerea sistemului de iluminat public.

Cerinte tehnice si functionale minime obligatorii pentru aplicatie:

- aplicatia online (web) accesibila printr-un browser pe internet (aplicatia sa fie accesibila strict dintr-un browser de internet)

- aplicatia si informatiile sa fie stocate pe un server securizat

- aplicatia sa permita stocarea, gestionarea, modificarea, primirea, trimiterea si procesarea informatiilor folosind conectivitatea internetului, cu mai multi utilizatori, mai multe stadii de lucru si mai multe procese in acceasi timp.

- accesul in aplicatie se va face pe baza de utilizator si parola, accesul fiind permis numai utilizatorilor autorizati de Comuna Stefan Voda, cu posibilitatea de a adaduga noi utilizatori

- orice modificare a bazei de date efectuata de un utilizator sa fie vizibila in timp real si de toti ceilalti utilizatori 

- indiferent de cantitatea datelor, aplicatia va trebui sa performeze in conditii de incarcare minimala, fara erori

- aplicatia va permite efectuarea unor posibile adaugari sau modificari functionale ulterioare

Toate cerintele sunt minimale si obligatorii.

Ofertantul va prezenta in mod detaliat modul in care aplicatia ofertata indeplineste cerintele tehnice solicitate, ofertantul va prezenta versiunea demo a aplicatiei.

Ofertantul va asigura instruirea personalului achizitorului, va asigura gratuit suport tehnic pe toata durata contractului de delegare respectiv utilizarea gratuita a aplicatiei pe toata durata contractului de delegare.

Art. 26: Capacitatea tehnica

Operatorul trebuie sa prezinta lista utilajelor si echipamentelor tehnologice, inclusiv dotarile de care dispune pentru indeplinirea corespunzatoare a serviciului de intretinere a sistemului de iluminat public.

Operatorul trebuie sa aiba in dotare minim urmatoarele utilaje:

- platforma ridicatoare cu brat (PRB) cu inaltimea de lucru min. 12 m

- aparat de defectoscopie cablu subteran pentru retele de iluminat public, sau sa se angajeze ca va avea in dotare aparatul respectiv in momentul inceperii contractului. Daca se angajeaza ca va cumpara unul, la oferta va prezenta marca si tipul aparatului. Operatorul va prezenta obligatoriu documentele prin care reiese ca aparatul este recomandat pentru depistarea defectiunilor retelelor iluminatului public

- miniexcavator

- autovehicul pentru transport material

Operatorul va demonstra ca este proprietarul utilajelor prin acte doveditoare: contract de vanzare cumparare, factura fiscala sau orice alt document prin care dovedeste ca dispune de respectivele utilaje.

Operatorul trebuie sa prezinta certificatul privind verificarea PRB.

Indeplinirea cerintelor tehnice minime este obligatoriu, nerespectarea acestora rezulta descalificarea ofertei respective.

Operatorul trebuie sa aiba sediu sau punct de lucru in Comuna Stefan Voda sau pe o raza de cel mult 30 km in jurul comunei, in vederea unor interventii operative in caz de intreruperi neprogramate in functionarea iluminatului public.

Operatorul va asigura permanent o echipa de interventie si urmatoarele utilaje la sediu sau punctul de lucru: PRB, aparat de defectoscopie cablu subteran, excavator si autovehicul pentru transport materiale.

Criteriul de atribuire: 

Pretul ofertei-pretul cel mai scazut cu indeplinirea cumulativ a urmatoarelor conditii:

· Experienta similara mai mare sau egala cu 5 ani

· Garantie acordata pentru materiale mai mare sau egala cu 2 ani 

· Garantie acordata pentru manopera mai mare sau egala cu 2 ani

· Detinere atestate ANRE tip C1A si C2A

Anexa nr.1 la Caietul de Sarcini contine serviciile si materialele pentru reparatiile curente pe intervalul unui an.

Art. 27 - Redeventa: În conformitate cu prevederile legislaţiei în vigoare pentru gestiunea delegata prin contract de achiziţie publică de servicii, conform prevederilor Legii 51/2006 actualizata, art.29, pct.8, alin.b), nu se aplica redeventa pentru contract de achiziţie publică de servicii.

Comuna Stefan Voda, judet Calarasi, la ………… …………. 2026

PREŞEDINTE DE ŞEDINŢĂ: ……………………

CONTRASEMNEAZA PENTRU LEGALITATE

                                                                                          SECRETAR

                                                                                       …………………………………………….
